Regija glavnog grada
Regija glavnog grada (danski: Region Hovedstaden) je jedna od 5 administrativnih regija Danske. Regija je uspostavljena 1. januara 2007. godine u sklopu danske administrativne reforme. Reforma je ukinula dotadašnje tradicionalne okruge (amter) i zamijenila ih sa pet novih administrativnih jedinica tj. regija. Istom reformom manje općine su spajane u veće pri čemu je ukupan broj smanjen sa 271 na 98 općina. Regija glavnog grada se trenutno sastoji od 29 općina. Prostire se na površini od 2.568,29 km2 i najmanja je regija Danske sa oko 6% ukupne površine iako je sa 1.822.659 stanovnika najmnogoljudija regija što predstavlja oko 31,5% ukupnog stanovništva ove skandinavske države. Glavni i najveći grad regije je Kopenhagen, ujedno i glavni grad Danske.